જાણકારોનું કહેવું છે કે જોનની ફિલ્મો ચાલી નથી રહી છતાં પણ ક્રિઅર્જ કંપનીએ તેને પુરા પૈસા ચૂકવી દીધા. વધારે ફી આપી, તીસ કરોડનું બજેટ આપ્યું, લાઈન પ્રોડક્શન ફી આપી. એટલું જ નહીં, પાર્ટનરશિપ પણ આપી છતાં ફિલ્મ રજૂ થતાં પહેલાં જ આ પ્રોબ્લેમ ઊભો થયો, પરંતુ આ બબાલની જોન પર ઝાઝી અસર થાય તેવંુ નથી, કારણ કે જોનનો એવો ચાહક વર્ગ છે જે તેને જોવા માટે પૈસા ખર્ચી નાંખે છે. જોનના પ્રોડક્શન હાઉસની વાત કરીએ તો તે પણ વિકી ડોનર અને મદ્રાસ કૈફે જેવી ફિલ્મો બનાવી ચૂક્યું છે. હા, ફિલ્મને જરૃર નુકસાન થાય તેમ છે. પૈસાને લઈને શરૃ થયેલી બબાલના કારણે દર્શકોને સતત એવો અહેસાસ થયા કરે કે આ ફિલ્મ માટે જરૃરથી મોટંુ કોમ્પ્રોમાઈઝ કરવામાં આવ્યું હશે. માટે જોનના ચાહકો સિવાયનો વર્ગ ફિલ્મને જોવી પસંદ કરે કે કેમ તે એક મોટો સવાલ છે. જોન અબ્રાહમની સાથે ફિલ્મમાં ડાયના પેંટી અને બોમન ઈરાની મુખ્ય ભૂમિકામાં જોવા મળશે. ફિલ્મ ગત વર્ષે ડિસેમ્બરમાં રિલીઝ થવાની હતી, પરંતુ પદ્માવતની માથાકૂટે આ ફિલ્મની ડેટ પણ ડીલે કરવી પડી. ત્યાર બાદ ૧૩ ફેબ્રુુઆરી, ચાર માર્ચ અને ૬ એપ્રિલે રિલીઝ ડેટ બદલાતી રહી, પણ ફિલ્મ રિલીઝ ન થઈ. હવે જોને આગામી ૪ મે ફિલ્મને રિલીઝ કરવાનો પાક્કો નિર્ણય લીધો છે. (દર વખતના જેમ જ) જોઈએ હવે શું થાય છે. પરમાણુ… જોન અને પ્રેરણાને તારે છે કે મારે છે તે તો આવનારો સમય જ કહેશે.